Anexa nr. 1 

STATUTUL

ASOCIAȚIEI DE DEZVOLTARE INTERCOMUNITARĂ RESURSE GEOTERMALE BANAT

ASOCIAȚII 

1. Județul Timiș, prin Consiliul Județean Timiș, cu sediul în Timișoara, B-dul Revoluției din 1989 nr. 17, jud. Timiș, cod 300034, reprezentat de drept prin Alfred – Robert SIMONIS - Președintele Consiliului Județean Timiș, potrivit art. 175 din O.U.G. nr. 57/2019, potrivit prevederilor art. 175 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.
2. Orașul Deta, cu sediul în Deta, str. Victoriei nr. 32, judeţul Timiș, reprezentat de drept prin dl. Roman Petru, în calitate de primar, potrivit prevederilor art. 132 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare. 

3. Orașul Jimbolia, cu sediul în Jimbolia, str. Tudor Vladimirescu nr. 81, judeţul Timiș, reprezentat de drept prin dl. Postelnicu Darius - Adrian, în calitate de primar, potrivit prevederilor art. 132 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.
4. Comuna Iecea Mare, cu sediul în Iecea Mare, nr. 127 A, judeţul Timiș, reprezentată de drept prin dl. Tomulea Liviu Ștefan, în calitate de primar, potrivit prevederilor art. 132 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.
5. Comuna Lovrin, cu sediul în Lovrin, nr. 206, judeţul Timiș, reprezentată de drept prin dl. Graur Vasile, în calitate de primar, potrivit prevederilor art. 132 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.
6. Comuna Periam, cu sediul în Periam, nr. 986, judeţul Timiș, reprezentată de drept prin dl. Dumitraș Cornel, în calitate de primar, potrivit prevederilor art. 132 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.
7. Comuna Șandra, cu sediul în Șandra, nr. 6, judeţul Timiș, reprezentată de drept prin dl. Savu Natanael, în calitate de primar, potrivit prevederilor art. 132 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare

8. Comuna Sânmihaiu Român, cu sediul în Sânmihaiu Român, nr. 1, judeţul Timiș, reprezentată de drept prin dl. Mărcuți Viorel, în calitate de primar, potrivit prevederilor art. 132 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.
9. Comuna Comloșu Mare, cu sediul în Comloșu Mare, nr. 655, judeţul Timiș, reprezentată de drept prin dl. Ștefănescu Ovidiu - Nicolae, în calitate de primar, potrivit prevederilor art. 132 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.
10. Comuna Tomnatic, cu sediul în Tomnatic, nr. 258, judeţul Timiș, reprezentată de drept prin dl. Vasiu Stoian, în calitate de primar, potrivit prevederilor art. 132 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.
11. Comuna Teremia Mare, cu sediul în Teremia Mare, nr. 559, judeţul Timiș, reprezentată de drept prin dl. Gui Cornel Vasile, în calitate de primar, potrivit prevederilor art. 132 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.
12. Comuna Dudeștii Vechi, cu sediul în Dudeștii Vechi, nr. 254, judeţul Timiș, reprezentată de drept prin dl. Cucalan Bono, în calitate de primar, potrivit prevederilor art. 132 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.
13. Comuna Gottlob, cu sediul în Gottlob, nr. 275, judeţul Timiș, reprezentată de drept prin dl. Nastor Gheorghe, în calitate de primar, potrivit prevederilor art. 132 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.
14. Comuna Tomești, cu sediul în Tomești, nr. 46, judeţul Timiș, reprezentată de drept prin dl. Medelean Costel, în calitate de primar, potrivit prevederilor art. 132 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.
denumiți colectiv Asociații și individual Asociatul,

ne exprimăm voința de a coopera și de a ne asocia potrivit O.U.G. nr. 57/2019 (art. 89-91) și O.G. nr. 26/2000 cu privire la asociații şi fundații, aprobată cu modificări şi completări, coroborat cu Legea nr. 273/2006 pentru finanțele publice locale, în cadrul Asociației de Dezvoltare Intercomunitară „Resurse Geotermale Banat”, persoană juridică de drept privat, cu statut de utilitate publică ex lege (art. 5 lit. i Cod administrativ), în scopurile prevăzute la art. 5 din prezentul Statut
CAPITOLUL I

DENUMIREA, FORMA JURIDICĂ, REGIMUL JURIDIC, SEDIUL ȘI DURATA ASOCIAȚIEI

Art. 1. Denumirea, forma juridică și regimul juridic

(1) Asociația se constituie sub denumirea de "ASOCIAȚIA DE DEZVOLTARE INTERCOMUNITARĂ RESURSE GEOTERMALE BANAT" (prescurtat ADI-RGB), conform dovezii privind disponibilitatea denumirii nr. 27770/11.08.2025, emisă de Ministerul Justiției, denumită în continuare “Asociația” sau “ ADI-RGB”.

(2) Asociația este o asociație de dezvoltare intercomunitară, persoană juridică de drept privat, de utilitate publică, constituită în temeiul art. 89 - 91 din O.U.G. nr. 57/2019 - Codul administrativ, cu modificările și completările ulterioare, și considerarea O.G. nr. 26/2000 privind asociațiile și fundațiile, în scopul realizării în comun de către unitățile administrativ-teritoriale membre a unor proiecte de dezvoltare de interes județean, zonal și regional în domeniul valorificării RESURSELOR GEOTERMALE, dezvoltării infrastructurii energetice bazate pe surse regenerabile, eficienței energetice, protecției mediului și dezvoltării durabile a comunităților locale .

(3) Asociația dobândește personalitate juridică prin hotărârea de înființare a instanței competente și înscrierea în Registrul asociațiilor și fundațiilor.

Art. 2. Sediul

(1) Sediul Asociației este în România, județul Timiș, municipiul Timișoara, Bulevardul Revoluției din 1989 nr.17, camera 334, cod poștal 300034;

(2) Sediul poate fi schimbat pe raza unităților administrativ-teritoriale membre, prin hotărârea Adunării Generale, cu respectarea dispozițiilor legale.

Art. 3. Durata

Asociația se constituie pe durată nedeterminată, de la data înscrierii în Registrul asociațiilor și fundațiilor.

CAPITOLUL II

CONTEXTUL, SCOPUL, OBIECTIVELE ȘI ATRIBUȚIILE

Art. 4. Contextul

(1) Asociația își desfășoară activitatea ca asociație de dezvoltare intercomunitară în domeniul valorificării resurselor geotermale și a dezvoltării durabile, în concordanță cu documentele strategice și prioritățile de dezvoltare la nivel european, național, regional și local.

(2) Contextul strategic de referință include, dar nu se limitează la:

a) La nivel european:

· Pactul Verde European (European Green Deal)

· Strategia Uniunii Europene privind energia din surse regenerabile

· Directiva (UE) privind promovarea utilizării energiei din surse regenerabile (RED III)

· Regulamentele și politicile Uniunii Europene privind decarbonizarea șl neutralizarea climatică

· Politica de coeziune a Uniunii Europene

· Strategiile Europene privind eficiența energetică și securitatea energetică

b) La nivel național:

· Strategia Energetică a României;

· Planul Național Integrat Energie și Schimbări Climatice (PNIESC);

· Strategia Națională pentru Dezvoltarea Durabilă a României 2030;

· Planul Național de Redresare și Reziliență (PNRR);

· Programul Dezvoltare Durabilă;

· Fondul pentru Modernizare;

· Politicile și programele naționale privind dezvoltarea energiei regenerabile și reducerea emisiilor de gaze cu efect de seră

c) La nivel regional:

· Planul de Dezvoltare Regională Vest;

· Strategia de Specializare Inteligentă a Regiunii Vest;

· Strategiile și programele Agenției pentru Dezvoltare Regională Vest;

· Documentele strategice privind tranziția energetică și dezvoltarea durabilă. 

d) La nivel județean și local:

· Strategia de Dezvoltare Economico-Socială a Județului Timiș;
· Strategiile de dezvoltare ale unităților administrativ-teritoriale membre;
· Documentele strategice și programele locale privind dezvoltarea durabilă, energia regenerabilă și protecția mediului.

(3) Va monitoriza permanent evoluția contextului strategic și va adapta activitățile sale pentru a rămâne relevantă și eficientă în atingerea obiectivelor.

(4) În implementarea activităților sale, va asigura complementaritatea și sinergia cu inițiativele existente la toate nivelurile administrative și va evita suprapunerile nejustificate.

Art. 5. Scopul și principiile

(1) Scopul Asociației îl constituie promovarea și realizarea dezvoltării durabile a unităților administrativ-teritoriale membre prin valorificarea integrată a resurselor hidro și geotermale, dezvoltarea infrastructurii energetice și turistice, creșterea eficienței energetice, protecția mediului, reducerea emisiilor de carbon, îmbunătățirea calității vieții comunităților locale, precum și cooperarea instituțională inclusiv prin parteneriat public-privat între unitățile administrativ-teritoriale membre în vederea managementului comun, a dezvoltării, finanțării și exploatării durabile a resurselor hidrogeotermale de pe raza lor teritorială.

(2) În sensul prezentului statut:

a) Domeniu/ecosistem rural sau urban - totalitatea actorilor, capacităților, acțiunilor și rezultatelor care vizează progresul unui domeniu strategic adresat de UAT-uri (educație, mobilitate, cultură, mediu, sănătate, siguranță, guvernare etc.);

b) Domeniu/ecosistem strategic - domeniu a cărui dezvoltare produce un rezultat relevant pentru comunitatea deservită, cu impact asupra calității vieții și competitivității teritoriale.

(3) Principiile care vor ghida activitatea sunt cele ale guvernării deschise, colaborării intersectoriale, eficacității și performanței măsurabile, respectului, rezilienței, sustenabilității, eticii, echității, interoperabilității/standardizării, scalabilității, accesibilității și transparenței decizionale.

Art. 6. Obiectivele

În limitele prevederilor legale incidente, obiectivele strategice ale Asociației pentru dezvoltarea durabilă a județului Timiș prin valorificarea resurselor geotermale și promovarea energiei regenerabile sunt următoarele:

Obiective generale

· Identificarea, evaluarea și valorificarea durabilă a resurselor geotermale existente în teritoriul membrilor asociației.

· Asistență pentru membri în dezvoltarea și operarea unor sisteme de producere și distribuție a energiei termice din surse geotermale pentru consum public și privat.

· Promovarea independenței energetice și reducerea costurilor cu energia pentru instituțiile publice și cetățeni, inclusiv prin propunerea de  investiții în producție de energie electrică verde.

· Atragerea și gestionarea fondurilor europene, guvernamentale și private pentru implementarea proiectelor comune, împreună cu membrii asociației

· Sprijin pentru membri în dezvoltarea infrastructurii turistice, balneare și de agrement bazate pe utilizarea apelor geotermale.

· Sprijinirea investițiilor în agricultură, horticultură și sere încălzite cu energie geotermală.

· Protejarea mediului și reducerea emisiilor de gaze cu efect de seră prin promovarea energiei regenerabile.

· Dezvoltarea cooperării între autoritățile publice locale, mediul academic, sectorul privat și organizațiile naționale și internaționale.

Obiective specifice

· Elaborarea unei strategii comune de dezvoltare geotermală pentru zona membrilor ADI.

· Realizarea de studii geologice, hidrogeologice și de fezabilitate.

· Suport pentru membri în dezvoltarea și modernizarea forajelor geotermale existente.

· Coordonarea între membri pentru construirea și extinderea rețelelor de transport și distribuție a agentului termic.

· Asistență în implementarea sistemelor de încălzire geotermală pentru școli, grădinițe, spitale, primării și alte clădiri publice.

· Coordonarea dezvoltării de parcuri termale, centre spa și baze de tratament.

· Susținerea proiectelor pilot privind utilizarea energiei geotermale în agricultură și industrie.

· Dezvoltarea și implementarea de proiecte de conversie a energiei termale în energie electrică ”verde”.

· Crearea unui brand regional dedicat geotermiei și turismului termal din Banat.

· Organizarea de programe de informare, formare profesională și schimb de bune practici.

· Promovarea cercetării și inovării în domeniul energiei geotermale.

Obiectivele operaționale

Prioritatea 1: Încălzire rezidențială și publică (Termoficare geotermală)

Sisteme SACET moderne: Înființarea, extinderea și modernizarea sistemelor centralizate de alimentare cu energie termică în reședințele de comună și orașele membre.

Racordarea clădirilor publice: Conversia sistemelor de încălzire pentru școli, spitale, instituții publice și locuințe colective, prin înlocuirea combustibililor fosili cu energie termică curată provenită din puțuri geotermale.

Reducerea sărăciei energetice: Livrarea de agent termic și apă caldă menajeră la costuri predictibile și sustenabile pentru populația din localitățile fondatoare.

Prioritatea 2: Producția de energie electrică (Geotermie de înaltă entalpie / sisteme ORC)

Centrale electrice geotermale: Explorarea structurilor geologice adânci și implementarea de tehnologii de tip Organic Rankine Cycle (ORC) sau sisteme binare pentru cogenerare (producție simultană de energie electrică și termică).

Independență locală: Injectarea energiei electrice produse în rețeaua locală sau utilizarea acesteia pentru autoconsumul infrastructurii publice a celor 8 localități membre (iluminat public, stații de pompare).

Prioritatea 3: Agricultură și dezvoltare rurală sustenabilă

Sere și solarii geotermale: Crearea de parcuri agricole și facilități de producție legumicolă/floricolă cu încălzire geotermală pe tot parcursul anului în bazinele agricole majore ale asociației (ex. Tomnatic, Lovrin, Comloșu Mare).

Procesare agroalimentară: Dezvoltarea de capacități de uscare a cerealelor, fructelor și legumelor utilizând căldura reziduală obținută după ciclul primar de încălzire sau producție electrică.

Acvacultură: Finanțarea și amenajarea de bazine de piscicultură cu temperatură controlată pentru specii cu valoare economică ridicată.

Prioritatea 4: Turism, balneologie și agrement

Infrastructură balneară: Revigorarea tradiției balneare din zona de vest a județului Timiș (ex. Lovrin) prin atragerea de investiții în baze de tratament, recuperare medicală și wellness.

Agrement și comunitate: Construcția și modernizarea de ștranduri termale, aquapark-uri și centre recreative interconectate, care să transforme microregiunea într-un pol de atracție turistică regională și transfrontalieră.

Obiective administrative corelate

Pentru a putea îndeplini cele 4 priorități, ADI RGB își asumă următoarele obiective de suport:

Atragerea Fondurilor Europene și Guvernamentale: Accesarea cu prioritate a liniilor de finanțare din Programul Dezvoltare Durabilă (PDD), Fondul de Modernizare, PNRR și programele de cooperare transfrontalieră (România-Ungaria/România-Serbia).

Licențiere Unitară: Reprezentarea comună a celor 8 UAT-uri în fața Agenției Naționale pentru Resurse Minerale (ANRM) pentru obținerea licențelor de explorare și exploatare a perimetrelor geotermale.

Cercetare Geologică: Realizarea de studii de fezabilitate, scanări seismice și foraje de investigare pentru determinarea debitelor și temperaturilor optime din acviferele specifice zonei de vest (Lovrin-Sânnicolau).
CAPITOLUL III

MEMBRII ASOCIAȚIEI

Art. 8. Calitatea de membru

(1) Membrii Asociației sunt:

· fondatorul principal: Județul Timiș prin Consiliul Județean;

· cofondatorii: orașul Jimbolia, orașul Deta, comuna Iecea Mare, comuna Periam, comuna Lovrin, comuna Șandra, comuna Sânmihaiu Român, comuna Comloșu Mare, comuna Tomnatic, comuna Teremia Mare, comuna Dudeștii Vechi, comuna Gottlob și comuna Tomești

· membrii: unitățile administrativ-teritoriale din județul Timiș care aderă ulterior înregistrării;

(2) Fondatorul principal beneficiază de statut special, inclusiv desemnarea președintelui în primul mandat.

(3) Cofondatorii beneficiază de drepturi prioritare în alegerea în organele asociației, în cadrul primului mandat.

(4) Pot deveni membri asociați și alte persoane juridice de drept public - UAT, în condițiile prevăzute în Statut, cu aprobarea Adunării Generale a Asociației. 

Art. 9. Dobândirea calității de membru

(1) Calitatea de membru fondator  se dobândește de către unitățile administrativ teritoriale care adoptă hotărârile de asociere, aprobă Statutul și le semnează la data constituirii Asociației.

(2) Calitatea de membru aderent se dobândește de către unitățile administrativ-teritoriale care solicită, ulterior constituirii, aderarea la Asociație, pe baza:

a) hotărârii consiliului local al solicitantului privind asocierea;

b) aprobării Adunării Generale a Asociației cu votul favorabil a cel puțin două treimi (⅔) din totalul voturilor;

c) semnării actului adițional la Statut și achitării contribuției financiare stabilite.

Art. 10. Pierderea calității de membru

(1) Calitatea de membru al Asociației se poate pierde prin:

a) retragere voluntară, la cererea scrisă a membrului, cu preaviz de 30 zile, aprobată de Adunarea Generală;

b) excludere, în cazul:
· neplății contribuțiilor financiare pentru o perioadă mai mare de 6 luni;

· încălcări grave sau repetate ale Statutului ori hotărârilor Adunării Generale;

· desfășurarea de activități contrare scopului Asociației sau de natură să prejudicieze imaginea sau patrimoniul acesteia;

· dizolvarea unității administrativ-teritoriale în condițiile legii. 

(2) Pierderea calității de membru se constată prin hotărârea Adunării Generale a Asociației, adoptată cu majoritatea calificată de două treimi (⅔) din totalul voturilor.

(4) În toate cazurile, patrimoniul adus ca aport de membrul retras sau exclus, nu se restituie.

Art. 11. Drepturi și obligații

(1) Membrii au dreptul să participe la Adunarea Generală, să aleagă și să fie aleși în organele asociației, să beneficieze de serviciile acesteia.

(2) Membrii au obligația să respecte prevederile statutare, să participe activ la activități și să achite contribuțiile datorate.

Art. 7. Atribuțiile
Pentru realizarea obiectivelor sale, membrii mandatează Asociația să exercite, în numele și pe seama lor, următoarele atribuții, cu sau fără implicarea propriu-zisă în partea executivă, care poate rămâne în sarcina membrilor asociației

A. Planificare și strategie

a) elaborarea strategiilor și planurilor de dezvoltare geotermală;

b) identificarea oportunităților de investiții;

c) monitorizarea implementării strategiilor aprobate;

d) elaborarea programelor de dezvoltare și investiții.

B. Cercetare și dezvoltare

a) realizarea și coordonarea studiilor geologice și hidrogeologice;

b) promovarea activităților de cercetare și inovare;

c) colaborarea cu universități, institute de cercetare și organisme specializate;

d) transferul de cunoștințe și bune practici.

C. Coordonare pentru dezvoltarea infrastructurii geotermale

a) dezvoltarea și modernizarea forajelor geotermale;

b) dezvoltarea rețelelor de transport și distribuție a energiei termice;

c) dezvoltarea sistemelor de termoficare geotermală;

d) promovarea investițiilor în producerea energiei electrice din surse geotermale.

D. Finanțare și implementare proiecte

a) identificarea surselor de finanțare;

b) elaborarea și implementarea proiectelor finanțate din fonduri europene, naționale și internaționale;

c) gestionarea proiectelor comune ale membrilor;

d) monitorizarea implementării și a rezultatelor proiectelor.

E. Dezvoltare economică și turistică

a) promovarea investițiilor în turism balnear și termal;

b) dezvoltarea infrastructurii de agrement și wellness;

c) susținerea investițiilor în agricultură și industrie bazate pe utilizarea energiei geotermale;

d) promovarea brandului regional al geotermiei din Banat.

F. Relații instituționale și reprezentare

a) reprezentarea intereselor comune ale membrilor în relația cu autoritățile publice;

b) colaborarea cu Agenția Națională pentru Resurse Minerale și alte autorități competente;

c) participarea la rețele și parteneriate naționale și internaționale;

d) promovarea intereselor membrilor în cadrul programelor și inițiativelor relevante.

G. Atribuții generale

a) facilitarea cooperării între membrii Asociației;

b) furnizarea de asistență tehnică și consultanță;

c) administrarea patrimoniului și resurselor Asociației;

d) realizarea oricăror activități necesare îndeplinirii scopului și obiectivelor statutare, în condițiile legii.
CAPITOLUL IV

ORGANELE ASOCIAȚIEI

Secțiunea 1 – Adunarea Generală

Art. 12 Componență și reprezentare

(1) Adunarea Generală este organul suprem al Asociației, format din reprezentanții legali ai Asociaților (președintele consiliului județean/primari).

 (2) Primarii pot delega calitatea lor de reprezentanți ai unităților administrativ-teritoriale în adunările generale viceprimarului, secretarului general al unităţii/subdiviziunii administrativ-teritoriale, conducătorilor compartimentelor funcţionale sau personalului din aparatul de specialitate, administratorului public, precum şi conducătorilor instituţiilor şi serviciilor publice de interes local, în funcţie de competenţele ce le revin în domeniile respective. 

(3) Preşedintele consiliului judeţean poate delega calitatea sa de reprezentant de drept în adunările generale unuia dintre vicepreşedinţi, conducătorilor compartimentelor funcţionale sau personalului din aparatul de specialitate, administratorului public, secretarului general al judeţului, precum şi conducătorilor instituţiilor şi serviciilor publice de interes judeţean.

(4) Primarii şi, respectiv, președintele consiliului județean îşi pot delega calitatea de reprezentant în adunarea generală a Asociaţiei, prin dispoziţie.

(5) Dispozițiile de delegare se comunică Președintelui ADI în 3 zile lucrătoare de la emitere.

(6) Adunarea Generală poate avea loc și prin mijloace electronice de comunicare directă la distanță, iar hotărârile generale pot fi semnate de asociați inclusiv cu semnătură electronică extinsă; 

Art. 13 Competențe generale:

Atribuţiile adunării generale a Asociaţiei cu privire la activitatea proprie sunt: 

a) stabilește strategia și obiectivele ADI;

b) aprobă raportul de activitate, execuția bugetară, situațiile financiare și bugetul anual;

c) alege şi revocă membrii Consiliului Director, conform reglementărilor prezentului statut. Revocarea consiliului director se va face în situaţii extraordinare când necesitatea urgentă o impune;

d) alege şi revocă Cenzorul;

d) aprobă organigrama și politica de personal, aparatul tehnic;

e) stabilește cotizațiile anuale (mecanismul art. 25) și schema de vot (art. 17);

g) modifică statutul;

h) aprobă primirea/retragerea/excluderea membrilor;

i) hotărăște dizolvarea/lichidarea și destinația bunurilor rămase;

j) orice alte atribuții prevăzute în lege/statut.

Acestea constituie clauze minimale care pot fi completate cu alte atribuţii.

Art. 14. Competențe specifice domeniului geotermal

Adunarea Generală:

a) aprobă strategia de dezvoltare geotermală și energetică a Asociației;

b) aprobă programele multianuale de investiții și dezvoltare a infrastructurii geotermale;

c) aprobă proiectele majore privind explorarea, exploatarea și utilizarea resurselor geotermale;

d) aprobă participarea Asociației la programe și parteneriate naționale și internaționale;

e) aprobă indicatorii de performanță privind eficiența energetică, reducerea emisiilor de carbon, dezvoltarea infrastructurii și impactul socio-economic al proiectelor;

f) aprobă politicile de protecție a mediului și de utilizare durabilă a resurselor naturale;

g) stabilește indicatorii de performanță instituțională ai Asociației.

Art. 15 Convocare, desfășurare, documentare

(1) Adunarea generală se convoacă ori de câte ori este necesar (ordinar/extraordinar) de Președinte sau de cel puțin  1/4 din asociați;
(2) Convocarea se transmite cu cel puțin 5 zile (ședință ordinară) / 3 zile (ședință extraordinară) înainte, indicând data, ora, locul, ordinea de zi; pentru urgențe – 48 de ore.

(3) Ședințele pot avea loc și online; hotărârile adunării generale pot fi semnate și cu semnătură electronică.

(4) Secretariatul întocmește proces-verbal; hotărârile se înscriu în Registrul hotărârilor Adunării Generale și se comunică membrilor în maxim 5 zile lucrătoare; se publică pe site-ul ADI-ului.

Art. 16 Cvorum și majorități

(1) Adunarea generală este statutar constituită la prima convocare în prezența Asociaților care cumulează cel puțin 50%+1 din totalul drepturilor de vot.

(2) La a doua convocare, adunarea generală este valabil întrunită indiferent de ponderea voturilor prezente (dacă convocatorul a prevăzut această posibilitate).

(3) Hotărârile se adoptă cu majoritatea voturilor ponderate ale membrilor prezenți, exceptând:

– modificarea statutului, dizolvarea: 2/3 din totalul drepturilor de vot;

– chestiuni patrimoniale majore (stabilite de adunarea generală): praguri/majorități calificate.

Secțiunea 2 – Sistemul de vot 

Art. 17. Ponderea votul 

(1) Dreptul de vot al fiecărui membru în cadrul Adunării Generale se exercită proporțional cu cotizația anuală stabilită potrivit art. 25 din prezentul statut.

(2) Județul Timiș, deține 50% din totalul drepturilor de vot ale Adunării Generale, corespunzător cotizației sale de 1 leu pentru fiecare locuitor al tuturor unităților administrativ-teritoriale membre.

(3) Celelalte 50% din totalul drepturilor de vot se distribuie proporțional între unitățile administrativ-teritoriale membre ale Asociației enumerate la art. 25 lit. (b), în funcție de populația fiecăreia, conform datelor oficiale publicate de Institutul Național de Statistică pentru anul precedent, după formula:

(4) Ponderile de vot rezultate potrivit alin. (3) se actualizează anual, odată cu aprobarea cotizațiilor.

(5) Membrii care înregistrează restanțe mai mari de 90 de zile la plata cotizației anuale își pierd temporar dreptul de vot până la achitarea integrală a sumelor datorate. Adunarea Generală poate acorda, în mod excepțional, un termen de grație de până la 30 de zile.

(6) În caz de egalitate de voturi, hotărârea se consideră adoptată în sensul votului exprimat de Președinte, care are vot decisiv.

(7) În cazul aderării unor noi membri, formula se recalculează automat, cu păstrarea proporției fixe 50% – Județul Timiș / 50% – UAT-uri membre.

Secțiunea 3 – Consiliul Director

Art. 18 Componență, mandat, responsabilitate

(1) Consiliul director este organul executiv de conducere a asociaţiei de dezvoltare intercomunitară şi este format din preşedintele asociaţiei de dezvoltare intercomunitară şi încă cel puţin 4 membri aleşi din rândul membrilor adunării generale a Asociaţiei, desemnaţi prin vot secret. Prin statut, asociaţii pot să prevadă şi un număr mai mare de membri, cu condiţia ca numărul total de membri în consiliul director, inclusiv preşedintele, să fie impar. Durata mandatului este convenită de asociaţi, dar nu va fi mai mare de 3 ani. Componenţa consiliului director va asigura cât mai bine reprezentativitatea în cadrul acestui organ a tuturor membrilor Asociaţiei, utilizând principiul reprezentării prin rotaţie.

(2) Preşedintele Asociaţiei este şi preşedinte al consiliul director.

(3) Membrii consiliului director sunt răspunzători pentru activitatea lor în conformitate cu legislaţia în vigoare.

Art. 19 Atribuții consiliul director

(1) Consiliul director asigură punerea în executare a hotărârilor adunării generale a Asociaţiei şi exercită atribuţiile prevăzute de prezentul statut şi cele ce îi vor fi delegate de adunarea generală.

(2) Consiliul director exercită următoarele atribuţii privind activitatea proprie a Asociaţiei:

a) prezintă adunării generale raportul de activitate pe perioada anterioară, execuţia bugetului de venituri şi cheltuieli, bilanţul contabil, proiectul bugetului de venituri şi cheltuieli al exerciţiului financiar viitor şi proiectul programelor Asociaţiei;

b) propune cuantumul cotizaţiei pentru anul următor, care se va include în proiectul de buget al Asociaţiei, supus spre aprobare adunării generale (art. 13) și distribuția voturilor (art. 17);

c) angajează personalul Asociaţiei, inclusiv membrii aparatului tehnic, cu respectarea politicii de personal aprobate de adunarea generală a Asociaţiei şi ţinând cont de bugetul aprobat de aceasta, stabilește fișe de post.

d) în relaţia cu asociaţii, monitorizează plata cotizaţiei anuale de către aceştia la bugetul Asociaţiei şi decide măsurile care urmează să fie luate împotriva asociaţilor care nu şi-au achitat cotizaţia datorată în termenul prevăzut de prezentul statut;

e) inițiază proiecte/parteneriate și urmărește implementarea;

f) orice alte atribuţii prevăzute în statut sau stabilite de adunarea generală.

(3) Consiliul director poate institui sisteme de recunoaștere și recompensare a membrilor pentru rezultatele obținute în implementarea proiectelor de dezvoltare geotermală, eficiență energetică și energie regenerabilă.

(4) Consiliul director stabilește anual indicatorii de performanță instituțională prevăzuți la Art. 14 lit. j), care sunt incluși în raportul anual de activitate prezentat Adunării Generale.

Secțiunea 4 – Președintele

Art. 20 Președintele Asociației

(1) Primul mandat este exercitat de reprezentantul județului Timiș și are durata de 3 ani; mandatele ulterioare sunt alese de adunarea generală.

(2) Reprezintă Asociația, conduce ședințele adunării generale  și  ale consiliului director, semnează documentele curente, poate delega atribuții directorului executiv.

(3) Poate solicita rapoarte trimestriale aparatului tehnic și audit intern/extern.

(4 Președintele poate delega în scris atribuții specifice către directorul executiv sau alte persoane împuternicite, păstrând responsabilitatea pentru îndeplinirea acestora.

(5) Persoanele delegate raportează președintelui și acționează în limitele mandatului acordat.

Secțiunea 5 – Aparatul tehnic și directorul executiv

Art. 21 Aparatul tehnic

(1) ADI înființează aparat tehnic propriu.

(2) Aparatul tehnic va fi condus de un director executiv numit de consiliul director ca urmare a promovării concursului de ocupare a funcţiei. Directorul executiv are drept de semnătură în numele Asociaţiei în operaţiunile bancare şi de trezorerie, aprobă şi semnează documentele financiar contabile legate de activitatea curentă a Asociaţiei, semnează în numele acesteia delegaţiile de reprezentare în faţa instanţelor judecătoreşti de orice grad şi poate reprezenta Asociaţia în relaţiile cu terţii. Membrii aparatului tehnic vor avea statut de salariaţi ai Asociaţiei.

(3) Directorul executiv este numit de consiliul director în urma unei proceduri transparente (concurs/selecție), pe criterii de competență.

(4) Consilul director stabilește indicatori de performanță și evaluează anual performanța.

Secțiunea 6 – Controlul financiar

Art. 22 Comisia de cenzori

(1) Controlul financiar intern al Asociaţiei este asigurat de o comisie de cenzori formată din minimum 3 membri, desemnaţi de adunarea generală dintre membrii adunării sau aleşi din cadrul altor categorii de personal, pentru o perioadă de patru ani, cu posibilitatea prelungirii. 

 (2) Membrii consiliului director nu pot fi cenzori. Cel puţin unul dintre cenzori trebuie să fie contabil autorizat sau expert contabil, în condiţiile legii.

(3) Comisia de cenzori îşi poate elabora un regulament intern de funcţionare. Ședințele comisiei de cenzori pot avea loc şi prin mijloace electronice de comunicare directă la distanţă, iar actele adoptate de comisia de cenzori pot fi semnate de membri inclusiv cu semnătură electronică extinsă.

(4) Atribuții: verifică execuția bugetară, legalitatea și regularitatea operațiunilor, propune măsuri; prezintă raport anual adunării generale.

 (5) Comisia de cenzori are atribuţiile prevăzute la art. 27^2 din Ordonanţa Guvernului nr. 26/2000, aprobată cu modificările şi completările ulterioare.

CAPITOLUL V

PATRIMONIUL ȘI FINANȚAREA

Art. 23 Patrimoniul Asociației  
(1) Patrimoniul Asociaţiei este compus din bunurile şi resursele proprii, necesare acoperirii cheltuielilor de organizare şi funcţionare şi desfășurării activităților proprii, pe de o parte, şi din dreptul de folosință gratuită asupra unor bunuri din domeniul public sau privat al asociaţilor, acordat sau ce va fi acordat Asociaţiei de către asociaţi, pe de altă parte.

(2) Patrimoniul inițial al Asociaţiei este de 8.000 lei, constituit din contribuția în numerar a asociaţilor, după cum urmează:

2.1. Județul Timiș 



500 lei

2.2. Orașul Jimbolia



500 lei

2.3. Orașul Deta



500 lei

2.4. Comuna Iecea Mare


500 lei

2.5. Comuna Periam


            500 lei

2.6. Comuna Lovrin



500 lei

2.7. Comuna Șandra


            500 lei

2.8. Comuna Sânmihaiu Român

500 lei

2.9. Comuna Comloșu Mare
            
500 lei

2.10. Comuna Teremia Mare

            500 lei

2.11. Comuna Dudeștii Vechi

500 lei

2.12. Comuna Gottlob


500 lei

2.13. Comuna Tomești


500 lei

(3) Pot fi transmise Asociației, cu titlu de folosință, bunuri din domeniul public/privat al Asociaților, pentru durată determinată, conform hotărârilor autorităților deliberative.

(4) Aportul la patrimoniul inițial are natura finanțării de capital (art. 92 O.U.G. nr. 57/2019); nu este cotizație.

(5) Patrimoniul iniţial al Asociaţiei include şi dreptul de folosinţă gratuită, pe termen limitat de 5 ani, a bunului imobil aparținând domeniului public al Județului Timiș,  reprezentat de biroul nr. 334, în suprafață de 26 mp, situat în Palatul Administrativ din Municipiul Timișoara, B-dul Revoluției din 1989 nr. 17, județul Timiș, înscris în Cartea Funciară nr. 411179 Timișoara;

Art. 24 Surse de finanțare

(1) Patrimoniul inițial al Asociației se constituie prin aportul în numerar al membrilor fondatori - Județul Timiș, respectiv cele 15 unități adminstrativ-teritoriale din cadrul Județului Timiș stabilite prin hotărârea autorității deliberative, în conformitate cu prevederile art. 90 din Ordonanța de urgență a Guvernului nr. 57/2019 privind Codul administrativ și art.6 lit. f) din Ordonanța Guvernului nr. 26/2000 privind asociațiile și fundațiile.

(2) Patrimoniul Asociației poate fi completat ulterior prin:

a) Aporturi suplimentare în numerar sau natură ale membrilor, aprobate de Adunarea Generală;

b) Bunuri mobile sau imobile primite cu titlu de donație, sponsorizare ori legat;

c) Fonduri provenite din proiecte finanțate din surse externe nerambursabile;

d) Venituri rezultate din activități proprii, desfășurate în limitele și condițiile legii;

e) Alte surse legale permise de legislația în vigoare.

(3) Sursele de finanțare curente ale Asociației sunt:

a) Cotizațiile anuale ale membrilor, aprobate de Adunarea Generală, stabilite proporțional cu numărul de locuitori ai fiecărui UAT membru, conform datelor oficiale INS, și cu contribuția județului Timiș raportată media cotizațiilor unităților administrativ-teritoriale membre;

b) Fonduri externe nerambursabile (naționale și europene), atrase prin proiecte și programe de dezvoltare geotermală, eficiență energetică, energie regenerabilă, protecția mediului și dezvoltare durabilă;

d) Donații, sponsorizări și subvenții de la persoane fizice sau juridice, de drept public ori privat, din țară și din străinătate;

e) Venituri din activități economice directe compatibile cu scopul și obiectivele Asociației, desfășurate în condițiile art. 47 din O.G. nr. 26/2000;

f) Alte surse legale prevăzute de legislația națională și europeană aplicabilă.

(4) Cotizațiile se stabilesc anual prin hotărârea Adunării Generale, la propunerea Consiliului Director, pe baza planului de acțiune și a bugetului aprobat.

(5) Cotizațiile achitate nu se restituie în caz de retragere sau excludere a membrilor, acestea rămânând parte integrantă din patrimoniul Asociației.

(6) Patrimoniul și veniturile Asociației se utilizează exclusiv pentru realizarea scopului și obiectivelor statutare.

(7) Plățile din bugetele publice se efectuează numai în limitele creditelor bugetare aprobate prin HCL/HCJ și în conformitate cu actele normative bugetare aflate în vigoare la data plății (inclusiv eventuale măsuri de restricție; pe durata acestora obligațiile de plată se suspendă de drept).

(8) RGB poate constitui și administra fonduri dedicate pentru finanțarea proiectelor pilot de explorare, exploatare și valorificare a resurselor geotermale și a altor proiecte de energie regenerabilă.

(9) Asociația elaborează și publică anual un raport de performanță, care include indicatorii stabiliți conform Art. 14 lit. j), analiza financiară, gradul de implementare a obiectivelor strategice și evaluarea impactului regional al activităților desfășurate.

Art. 25 Cotizațiile anuale (mecanism, aprobări, plată) 
(1) Cuantumul cotizațiilor anuale se stabilește proporțional cu numărul de locuitori ai fiecărei unități administrativ-teritoriale membre, conform datelor oficiale publicate de Institutul Național de Statistică pentru anul curent.

(2) Valoarea totală a cotizației aferente unui locuitor din aria de acoperire a Asociației, structurată după cum urmează:
(a) 1 leu/locuitor –cotizația Județului Timiș, reprezentând o cofinanțare egală cu suma cumulată a contribuțiilor celorlalte unități administrativ-teritoriale membre.

(b ) unitățile administrative-teritoriale membre plătesc cotizație în cuantum de 1 leu/locuitor, după cum urmează:  

b.1. Orașul Jimbolia;

b.2. Orașul Deta;

b.3. Comuna Iecea Mare;

b.4. Comuna Periam;

b.5. Comuna Lovrin;

b.6. Comuna Șandra;

b.7. Comuna Sânmihaiu Român;

b.8. Comuna Comloșu Mare;

b.9. Comuna Tomnatic;

b.10. Comuna Teremia Mare;

b.11. Comuna Dudeștii Vechi;

b.12. Comuna Gottlob;

b.13. Comuna Tomești.

(4) Județul Timiș achită o cotizație echivalentă cu 1 leu pentru fiecare locuitor al tuturor unităților administrativ-teritoriale membre enumerate la alin. (b), calculată prin însumarea populațiilor acestora.

Această cotizație reprezintă aportul județului la dezvoltarea echilibrată a infrastructurii geotermale și energetice din arealul Asociației.

(4) Propunerea anuală privind cotizațiile (raportată la lista populației de referință) este întocmită de Consiliul Director și supusă aprobării Adunării Generale, urmând a fi ulterior aprobată prin hotărâre a fiecărui Consiliu Local, respectiv a Consiliului Județean Timiș.

(5) Neplata cotizației la termen atrage:

a) penalități de întârziere conform legislației aplicabile;

b) suspendarea dreptului de vot până la achitarea integrală a sumei datorate;

c) alte măsuri stabilite de Adunarea Generală.

(6) În situația în care actele normative bugetare în vigoare limitează sau interzic plățile către asociații și fundații, obligațiile de plată ale membrilor se suspendă de drept pe perioada aplicării acestora.

(7) Cotizațiile anuale au caracter de contribuție financiară nerambursabilă, fără constituirea de drepturi patrimoniale, fiind destinate exclusiv susținerii cheltuielilor de funcționare ale Asociației și implementării proiectelor comune de dezvoltare geotermală, eficiență energetică, energie regenerabilă și dezvoltare durabilă.

CAPITOLUL VI

DIZOLVAREA

Art. 26. Modalități de dizolvare

Asociația se dizolvă: a) de drept (realizarea/imposibilitatea scopului, imposibilitatea constituirii organelor); b) prin hotărârea instanței (activitate ilicită, insolvabilitate); c) prin hotărârea Adunării Generale (2/3 din totalul voturilor).

Art. 27. Lichidarea

Lichidarea se face conform legii. Bunurile rămase se transmit către persoane juridice cu scop similar.

CAPITOLUL VII

DISPOZIȚII FINALE

Art. 28. Aplicarea legislației

(1) Prezentul statut este guvernat de legea română și se completează, după caz, cu O.U.G. nr. 57/2019 (art. 89-91), O.G. nr. 26/2000, Legea nr. 273/2006 și alte dispoziții legale aplicabile.

(2) Plățile bugetare către ADI se efectuează doar în limitele și condițiile legii bugetare anuale; pe durata actelor normative restrictive obligațiile de plată ale membrilor se suspendă de drept.

(3) Prezentul statut este guvernat de legea română. În situația în care intervin modificări ale legislației în domeniu, prezentul statut va fi modificat în conformitate cu noile prevederi.

Art. 29. Transparența

Asociația asigură transparența activității prin publicarea pe pagina web a hotărârilor, rapoartelor de activitate, situațiilor financiare și a altor documente de interes public.

Art. 30. Modificarea

Modificarea statutului se face cu votul a 2/3 din totalul voturilor și se înregistrează la judecătorie.

Modificările se înscriu în Registrul asociațiilor și fundațiilor.

Părțile au înțeles să încheie azi ................ prezentul statut al Asociației de dezvoltare intercomunitară Resurse Geotermale Banat, în 10 exemplare, câte unul pentru fiecare parte.

Județul Timiș

prin Simonis Alfred - Robert

Președinte al Consiliului Județean Timiș

Semnătura: 

Oraș Jimbolia

prin Postelnicu Darius - Adrian

Primar al Orașului Jimbolia

Semnătura: 

Oraș Deta

prin Roman Petru

Primar al Orașului Deta

Semnătura: 

Comuna Iecea Mare

prin  Tomulea Liviu Ștefan

Primar al Comunei Iecea Mare

Semnătura:

Comuna Periam

prin Dumitraș Cornel

Primar al Comunei Periam

Semnătura:

Comuna Lovrin

prin Graur Vasile

Primar al Comunei Lovrin

Semnătura:

Comuna Șandra

prin Savu Natanael

Primar al Comunei Șandra

Semnătura:

Comuna Sânmihaiu Român

prin Mărcuți Viorel

Primar al Comunei Sânmihaiu Român

Semnătura:

Comuna Comloșu Mare

prin Ștefănescu Ovidiu - Nicolae

Primar al Comunei Comloșu Mare

Semnătura:

Comuna Sânmihaiu Român

prin Mărcuți Viorel

Primar al Comunei Sânmihaiu Român

Semnătura:

Comuna Tomnatic

prin Vasiu Stoian

Primar al Comunei Tomnatic

Semnătura:

Comuna Teremia Mare

prin Gui Cornel Vasile

Primar al Comunei Teremia Mare

Semnătura:

Comuna Dudeștii Vechi

prin Cucalan Bono

Primar al Comunei Dudeștii Vechi

Semnătura

Comuna Gottlob

prin Nastor Gheorghe

Primar al Comunei Gottlob

Semnătura

Comuna Tomești

prin Medelean Costel

Primar al Comunei Gottlob

Semnătura

